D ô v o d o v á   s p r á v a 

k zákonu č. 54/2009 Z. z., ktorým sa dopĺňa
zákon č. 583 z 23. septembra 2004 o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

Osobitná časť 

K čl. I

Navrhovanou doplnenou úpravou sa v podmienkach územnej samosprávy v rokoch 2009 a 2010 nebudú musieť uplatňovať princípy o zostavovaní rozpočtu ustanovené v § 10 ods. 7 ani dodržať obmedzenia pre použitie  príjmov kapitálového rozpočtu na úhradu výdavkov bežného rozpočtu. Rovnako počas týchto rokov obce a vyššie územné celky nebudú povinní uplatniť ustanovenia  § 12 ods. 3 a § 14 ods. 2 písm. c) o  vykonávaní zmien rozpočtu v priebehu  roka s cieľom zabezpečiť vyrovnanosť bežného rozpočtu na konci rozpočtového roka. Navrhované doplnené ustanovenia sa však neuplatnia v roku 2010 pri zostavení rozpočtu na roky  2011 až 2013.   

K čl. II

Navrhuje sa účinnosť novely zákona dňom 1. marca 2009.